Tienerseuns vas ná verkragting van 14-jarige | Nuus24
Johannesburg – Twee tienerseuns is in Kagiso, naby Krugersdorp, in hegtenis geneem ná die verkragting van 'n 14-jarige meisie, het die Gautengse polisie Donderdag gesê.Die twee, albei 17, is Woensdag in hegtenis geneem ná hulle na bewering 'n 14-jarige verkrag het in 'n park tussen Uitbreiding 4 en 11 in Kagiso, het adj.off. Solomon Sibiya gesê.Die seuns het die meisie en haar kêrel omstreeks 02:00 Dinsdag in 'n straat ontmoet. Hulle het die kêrel aangerand en weggejaag."Die slagoffer is daarna na 'n park gesleep, waar sy aangerand is en glo deur albei verdagtes verkrag is."Sy het een van haar aanvallers geken, en die verkragting by die polisie gerapporteer.Die tieners is na die Bosasa-jeugrehabilitasiesentrum in Krugersdorp geneem. Sibiya het gesê die departement van justisie sal besluit hoe die saak teen die seuns hanteer sal word. – Volg Nuus24 op Twitter.